Diari Oficial de la Generalitat Valenciana


Sumari del DOGV 9903, del 29-07-2024 (2024/7540)

RESOLUCIÓ de 4 de juliol de 2024, de la Conselleria d'Hisenda, Economia i Administració Pública, per la qual s'autoritza una transferència de crèdits del capítol 6 al capítol 2 del mateix programa pressupostari, 412.M00 MRR «Assistència sanitària», per import d'1.178.294,37 euros, de la Conselleria de Sanitat (expedient 10.013/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7540

CVE
:   SUGG-S-9700-4038

Data del document
:   04-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant l’Acord de 12 de març de 2024, del Consell, s'autoritza la incorporació de crèdits de l'exercici 2023 a 2024, procedents del Pla de recuperació, transformació i resiliència finançat pel Mecanisme Europeu de Recuperació i Resiliència, per un import total d'1.680.232.182,09 euros.

Entre els crèdits incorporats estan els 93.714.665,00 euros corresponents al component 11, inversió 3 «Transformació digital i modernització del Ministeri de Política Territorial i Funció Pública i de les Administracions de les Comunitats Autònomes i les Entitats Locals», els quals han sigut incorporats al capítol 6 del programa 412M00, tal com este import va ser pressupostat en 2023.

D’altra banda, la Subdirecció General de Tecnologies de la Informació i les Comunicacions per a la Salut està preparant la licitació per a la contractació dels servicis d'assistència per a l'oficina tècnica de suport a les ferramentes de suport a la decisió en intel·ligència artificial i de seguiment de l'estratègia de salut digital de la Comunitat Valenciana, actuació que forma part de la mesura C11.I3 «Transformació digital i modernització del Ministeri de Política Territorial i Funció Pública i de les Administracions de les Comunitats Autònomes i les Entitats Locals», dins de la línia estratègica 6-Sanitat, inclosa en el Pla de recuperació, transformació i resiliència. Les obligacions derivades d'este expedient seran imputades al capítol 2 del programa 412M00.

Considerant que el Pla de transformació digital de l'Atenció Primària que emmarca la licitació assenyalada en l'apartat anterior és la base estratègica de l’atenció sanitària en l'àmbit de Primària de la Comunitat Valenciana i atés que l'atenció sanitària és un servici públic fonamental, d'acord amb el que es disposa en l'article 15 de la Llei orgànica 8/1980, de 22 de setembre, de finançament de les comunitats autònomes, per al seu finançament, i a la vista de la previsió continguda en l'article 49.1.c de la Llei 1/2015 de 6 de febrer, d'hisenda pública, del sector públic instrumental i de subvencions sobre la possibilitat de transferir crèdits des d'operacions de capital a operacions corrents en el cas que la transferència afecte servicis públics fonamentals, com és la sanitat, la Conselleria de Sanitat proposa incrementar el capítol 2 del programa 412M00 amb codi de fons MR22000015 per import d'1.178.294,37 euros, mitjançant la transferència de disponibilitats existents en el capítol 6 del mateix programa i codi de fons.

Per tant, i en virtut del que es disposa en l'article 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria, adopte la següent resolució:

*Primer*. Autoritzar una minoració de crèdit en l'aplicació i per l'import que s’indica a continuació:

|  |  |  |  |
| --- | --- | --- | --- |
| *Aplicació pressupostària* | *Codi de fons* | *Import* | *Subprojecte* |
| G01109900GE00000.412M00.62921 | MR22000015 | 1.178.294,37 | QI00000000 |

  

*Segon*. Autoritzar un increment de crèdit en l'aplicació i per l'import que s’indica a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| G01109900GE00000.412M00.22485 | MR22000015 | 1.178.294,37 |

  
  

València, 4 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública